ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 18 નવેમ્બરના ભાજપ દ્વારા ઉમેદવારોની બીજી યાદી બહાર પાડવામાં આવી છે. આ યાદીમાં નિકોલ વિધાનસભા સીટ પરના ઉમેદવાર તરીકે જગદીશભાઈ પંચાલની પસંદગી કરવામાં આવી છે. તો જગદીશભાઈ પંચાલ વિષે થોડુ જાણીએ. જગદીશભાઈ પંચાલનો જન્મ 12 ઓગસ્ટ 1973ના રોજ અમદાવાદમાં થયો હતો. તેમના પિતાનું નામ ઇશ્વરભાઈ પંચાલ હતું. જગદીશભાઈના અભ્યાસ વિશે વાત કરવામાં આવે તો તેમણે 2nd બી.એ. સુધીનો અભ્યાસ કર્યો છે. તેઓ સૌ પ્રથમ વર્ષ 2012માં વિધાનસભાની ચૂંટણીમાં ઊભા રહ્યા હતા.